b'\n_START_ARTICLE_\nPortugalijos karinis laivynas\n_START_SECTION_\nAntrasis pasaulinis karas\n_START_PARAGRAPH_\n1933-1936 m. Portugalijos laivynas buvo rimtai reorganizuotas, buvo realizuota plati laivyno pl\xc4\x97tros programa. Buvo \xc4\xafsigyti 22 nauji karo laivai (j\xc5\xb3 tarpe \xe2\x80\x93 eskadriniai minininkai, povandeniniai laivai, avizai). Buvo imtas statyti l\xc4\x97ktuvne\xc5\xa1is, bet jo statyba v\xc4\x97liau nutraukta._NEWLINE_Antrojo pasaulinio karo metais Portugalijos karo laivynas gyn\xc4\x97 Portugalijos neutralum\xc4\x85. Nuo galimo \xc4\xafsiver\xc5\xbeimo buvo ginamos strategi\xc5\xa1kai svarbios Azor\xc5\xb3 salos. Tuo metu Portugalijos kolonijin\xc4\x97s valdos buvo pla\xc4\x8dios (Afrika, Azija, Okeanija), tad turimo karinio laivyno buvo ma\xc5\xbea. Ta\xc4\x8diau turimas valdas pavyko i\xc5\xa1laikyti, tik Portugalijos Timor\xc4\x85 1942-1945 m. buvo u\xc5\xbe\xc4\x97musi imperin\xc4\x97 Japonija._NEWLINE_Po Antrojo pasaulinio karo Portugalija buvo viena valstybi\xc5\xb3 NATO k\xc5\xabr\xc4\x97j\xc5\xb3. \xc4\xae NATO laivyn\xc4\x85 \xe2\x80\x9e\xc4\xafne\xc5\xa1\xc4\x97\xe2\x80\x9c tris povandeninius laivus, septynias fregatas, keturis patrulinius katerius, \xc5\xa1e\xc5\xa1iolika min\xc5\xb3 traleri\xc5\xb3, keturis min\xc5\xb3 med\xc5\xbeiotojus, tris hidrografinius laivus.\n_START_SECTION_\nU\xc5\xbej\xc5\xabrio karai Azijoje ir Afrikoje\n_START_PARAGRAPH_\nPortugalijos laivynas dalyvavo Portugalijos kolonijiniuose karuose Afrikos kolonijose, taip pat Indijos vandenyne prie\xc5\xa1 Indij\xc4\x85._NEWLINE_1961 m. gruod\xc5\xbeio 18 d. Portugalijos-Indijos kare, kai 45 t\xc5\xabkst. Indijos kareivi\xc5\xb3 ir laivynas i\xc5\xa1 8 karo laiv\xc5\xb3, l\xc4\x97ktuvne\xc5\xa1io bei Indijos aviacija \xc4\xafsiver\xc5\xbe\xc4\x97 \xc4\xaf Goa, keli Portugalijos laivyno laivai dalyvavo kovos veiksmuose._NEWLINE_Pagrindin\xc4\x97 Portugalijos laivyno j\xc4\x97ga regione buvo 1-os klas\xc4\x97s kolonijinis avizas (v\xc4\x97liau perklasifikuotas \xc4\xaf fregatas) NRP Afonso de Albuquerque. Jo paskirtis buvo atremti galim\xc4\x85 Indijos karo laiv\xc5\xb3 puolim\xc4\x85, suteikti kranto artilerijos baterij\xc4\x85 uosto ir gretim\xc5\xb3 papl\xc5\xabdimi\xc5\xb3 gynybai. Jis u\xc5\xbetikrino radijo ry\xc5\xa1\xc4\xaf su Lisabona po to, kai Indijos aviacijos antskryd\xc5\xbeiai sunaikino radijo ry\xc5\xa1io \xc4\xafrenginius krante. _NEWLINE_Gruod\xc5\xbeio 18 d. 12.00 Indijos fregata INS Betwa, lydimas INS Beas, \xc4\xafplauk\xc4\x97 \xc4\xaf Mormugao uost\xc4\x85 ir atideng\xc4\x97 4,5 coli\xc5\xb3 kalibro patrank\xc5\xb3 ugn\xc4\xaf \xc4\xaf NRP Afonso de Albuquerque. NRP Afonso de Albuquerque pak\xc4\x97l\xc4\x97 inkar\xc4\x85 ir, artindamasis \xc4\xaf prie\xc5\xa1\xc4\x85, atsak\xc4\x97 savo 120 mm kalibro patrank\xc5\xb3 ugnimi. _NEWLINE_Apie 12.50, i\xc5\xa1\xc5\xa1aud\xc4\x99s \xc4\xaf Indijos laivus apie 400 patrank\xc5\xb3 \xc5\xa1ovini\xc5\xb3 (pataik\xc4\x97 \xc4\xaf du Indijos laivus), patyr\xc4\x97 rimt\xc5\xb3 pa\xc5\xbeeidim\xc5\xb3. Laivo \xc4\xafgula gavo \xc4\xafsakym\xc4\x85 palikti laiv\xc4\x85. Intensyviai ap\xc5\xa1audomas ugnimi, nukreipta \xc4\xaf laiv\xc4\x85 bei \xc4\xaf krant\xc4\x85, i\xc5\xa1gyvenusi laivo \xc4\xafgula (patrank\xc5\xb3 \xc4\xafgulos ir kt.), paliko laiv\xc4\x85 ir i\xc5\xa1sigavo \xc4\xaf krant\xc4\x85. 13.10 laiv\xc4\x85 paliko ir likusi \xc4\xafgula, kuri, palikdama laiv\xc4\x85, j\xc4\xaf padeg\xc4\x97. Su\xc5\xbeeistas laivo kapitonas buvo nuve\xc5\xbetas \xc4\xaf ligonin\xc4\x99 _NEWLINE_Viso laivas NRP Afonso m\xc5\xab\xc5\xa1yje prarado 5 nukautus ir 13 su\xc5\xbeeist\xc5\xb3 j\xc5\xabrinink\xc5\xb3. _NEWLINE_Diu enklave patrulinis kateris NRP Vega (\xc4\xafgula \xe2\x80\x93 6 j\xc5\xabrininkai) su viena 20 mm Oerlikon patranka \xc5\xa1aud\xc4\x97 \xc4\xaf atakuojan\xc4\x8dius Indijos l\xc4\x97ktuvus. Indijos l\xc4\x97ktuvai dukart atakavo \xe2\x80\x9eVeg\xc4\x85\xe2\x80\x9c, buvo nukauti kapitonas ir taikytojas, Likusi \xc4\xafgula buvo priversta palikti kater\xc4\xaf ir plaukti \xc4\xaf krant\xc4\x85, kur jie papuol\xc4\x97 \xc4\xaf nelaisv\xc4\x99._NEWLINE_Portugalijos kolonijiniuose karuose Afrikoje (1961\xe2\x80\x931975 m.) Portugalijos karinis laivynas dalyvavo kautyni\xc5\xb3, patruliavimo ir j\xc5\xabr\xc5\xb3 desanto misijose Angoloje, Portugalijos Gvin\xc4\x97joje ir Mozambike. Laivynas u\xc5\xbetikrino dideli\xc5\xb3 nuotoli\xc5\xb3 ir pakran\xc4\x8di\xc5\xb3 logistik\xc4\x85 Portugalijos ginkluotosioms paj\xc4\x97goms u\xc5\xbej\xc5\xabrio teritorijose \xc5\xbdaliojo Rago salose, San Tom\xc4\x97je ir Prinsip\xc4\x97je, Gvin\xc4\x97joje, Angoloje, Mozambike, Timore ir Makao. _NEWLINE_J\xc5\xabr\xc5\xb3 desanto veiksmuose dalyvavo j\xc5\xabr\xc5\xb3 p\xc4\x97stininkai. Kolonijiniams karams Portugalijos laivynui reik\xc4\x97jo daug smulki\xc5\xb3 laiv\xc5\xb3 (korve\xc4\x8di\xc5\xb3, patrulini\xc5\xb3 ir desantini\xc5\xb3 kateri\xc5\xb3), kuri\xc5\xb3 dauguma buvo pastatyti Portugalijoje.\n_START_SECTION_\nGinkluot\xc4\x97\n_START_PARAGRAPH_\nPortugalijos karinio laivyno laivai:'